open-index/open-wikipedia-markdown huggingface dataset:
הר רייזינג וולף

**הר רייזינג וולף** (באנגלית: **Rising Wolf Mountain**) הוא הר ברכס לואיס, בשטח הפארק הלאומי גליישר, במחוז גליישר במדינת מונטנה שבארצות הברית.

גובהו של ההר 2,901 מטרים מעל פני הים; הר רייזינג וולף הוא ההר ה-388 בגובהו במדינת מונטנה, וההר ה-7,264 בגובהו בארצות הברית.

הר רייזינג וולף מתנשא לגובה של 876 מטרים מעל סביבתו, והוא ההר ה-56 בהתנשאותו במדינת מונטנה.

ההר ממוקם בחלק הדרום-מזרחי של הפארק הלאומי גליישר, ומתנשא מעל אזור אגם טו מדיסן שבסמוך מדרום לו.

## היסטוריה
### מקור השם

שבט הבלאקפוט, אשר גר באזור הפארק, האמין כי האזור הוא אתר מקודש. השבט קרא להר בשם "מהרויי-אופואשין" שמשמעו "הדרך בה עולה הזאב". שמו הנוכחי של ההר הוא תרגום של שם זה. "רייזינג וולף" משמעו באנגלית: "הזאב המתרומם" או "הזאב העולה".

### הטיפוס על ההר

הטיפוס הראשון המתועד לפסגת הר רייזינג וולף בוצע בשנת 1923, על ידי נורמן קלייד (Norman Clyde).

## גאולוגיה

בדומה להרים אחרים בשטח הפארק הלאומי גליישר, הר רייזינג וולף מורכב מסלעי משקע שמקורם החל מתקופת הפרקמבריון ועד תקופת היורה. סלעי משקע אלה נוצרו בים רדוד נוצר שהיה באתר עד לפני 170 מיליון שנים, כאשר העתק לואיס דחף לוח סלע ענק (שעוביו 4.8 קילומטרים, אורכו 260 קילומטרים, ורוחבו 80 קילומטרים) מתקופת הפריקמבריון, מעל סלעים צעירים יותר מתקופת הקרטיקון.

## גלריית תמונות


קובץ:Rising Wolf Mountain, south aspect.jpg|מבט על המדרונות הדרומיים של הר רייזינג וולף
קובץ:Rising Wolf Mountain.jpg|פסגת הר רייזינג וולף במבט מאגם טו מדיסן
קובץ:Rising Wolf Mountain summit from south.jpg|הפסגה במבט מצד דרום
קובץ:Rising Wolf Mountain GNP.jpg
קובץ:Rising Wolf Mountain in Glacier National Park.jpg|הר רייזינג וולף, הפסגה משמאל
קובץ:Rising Wolf Mountain, northwest.jpg|המדרונות הצפון-מערביים של הר רייזינג וולף


## קישורים חיצוניים

* הר רייזינג וולף באתר peakbagger
* תרשים הנוף הנשקף מהר רייזינג וולף באתר peakvisor
* תצלומי הר רייזינג וולף באתר hikingproject
* הר רייזינג וולף באתר peakery (מרחקים לאתרים סמוכים)
* הר רייזינג וולף באתר summitpost (מידע למטפסי הרים)
* הר רייזינג וולף באתר מועדון סיירה
* תחזית מזג אוויר עדכנית ארוכת טווח עבור הר רייזינג וולף (לפי גבהים)
; מסלולי הליכה באזור הר רייזינג וולף:
** מסלול דוסון באתר hikingwalking
** מסלול אסטר באתר hikinginglacier
** מסלול טריפל דיבייד באתר continentaldividetrail
* 

## הערות שוליים

רייזינג וולף
רייזינג וולף
רייזינג וולף
גיפט לרמי

**אמפו גיפט לרמי** (באנגלית: **Mpho Gift Leremi**; 13 באוקטובר 1984 – 3 בספטמבר 2007) היה כדורגלן דרום אפריקאי ששיחק בעמדת הקשר בנבחרת דרום אפריקה ובקבוצות אורלנדו פירטס וממלודי סאנדאונס מליגת העל הדרום-אפריקאית.

## קריירת מועדונים
לרמי נולד בסווטו שבדרום אפריקה והחל את הקריירה שלו במחלקת הנוער של פימוויל ג'איינטס המקומית, ובהמשך עבר אל מחלקת הנוער של אורלנדו פירטס מליגת העל הדרום-אפריקאית.

ב-10 באוגוסט 2002 ערך לרמי את הופעת הבכורה שלו במועדון, במשחק נגד מורוקה סוואלווס במסגרת הליגה לעונת . בעונת הבכורה שלו במועדון הוא ערך 20 הופעות ליגה והבקיע שער אחד, ובסוף העונה זכתה אורלנדו פירטס באליפות דרום אפריקה. בסך הכל הוא ערך 70 הופעות ליגה במדי המועדון, בהן הבקיע 15 שערים.

בקיץ 2007 עבר לרמי לממלודי סאנדאונס, גם היא מליגת העל הדרום-אפריקאית. הוא ערך שתי הופעות ליגה במדי המועדון לפני מותו, והבקיע שער אחד.

## קריירה בינלאומית
ב-17 בנובמבר 2004 ערך לרמי את הופעת הבכורה שלו בנבחרת דרום אפריקה, בניצחון 2-1 על נבחרת ניגריה במשחק ידידות. לרמי היה חלק מסגל נבחרת דרום אפריקה לטורניר גביע הזהב 2005, וערך שתי הופעות בטורניר. בסך הכל ערך ארבע הופעות בנבחרת דרום אפריקה.

## מותו
ב-3 בספטמבר 2007 מת לרמי בתאונת דרכים באלברטון, בקרבת יוהנסבורג, כאשר היה בדרכו חזרה לביתו ממשחק נגד לה אסטרה במסגרת גביע הקונפדרציה האפריקאי בקמרון.

## תארים
;אורלנדו פירטס
* אליפות דרום אפריקה (1): 2002/2003

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:סווטו: כדורגלנים
קטגוריה:כדורגלני אורלנדו פירטס
קטגוריה:כדורגלני ממלודי סאנדאונס
קטגוריה:כדורגלני נבחרת דרום אפריקה
קטגוריה:כדורגלני גביע הזהב 2005
קטגוריה:כדורגלנים שמתו במהלך הקריירה
קטגוריה:דרום אפריקאים שנולדו ב-1984
קטגוריה:דרום אפריקאים שנפטרו ב-2007
אנתוני דניסון

**אנתוני ג'ון סאררו** (באנגלית: **Anthony John Sarrero**; נולד ב-20 בספטמבר 1949), הידוע בשם הבמה **אנתוני דניסון** (קרדיטים גם כ**אנתוני ג'ון דניסון** **וטוני דניסון**), הוא שחקן תיאטרון, קולנוע וטלוויזיה אמריקאי. הוא ידוע בזכות גילום דמותו של הבלש אנדי פלין בסדרה "המפענחת" ובספין אוף "המפענחת: פשעים חמורים".

## ביוגרפיה
דניסון הוא הבכור מבין שלושה אחים, הוא נולד וגדל בהארלם. הוא עבד בחברת הביטוח ג'ון הנקוק סוכן ביטוח חיים בפוקפסי, ניו יורק, בעודו ממשיך בקריירת המשחק שלו, וכיכב בכמה הפקות תיאטרון ברחבי ניו פאלץ, ניו יורק. שם המשפחה (כשם הבמה שלו "דניסון") נלקח מידידו ג'אן דניסון במהלך ימיו כשחקן ובמאי בתיאטרון פעיל ללא מטרות רווח בסוף שנות ה-70.

## קריירה
דניסון נודע בתפקידו כסגן אנדי פלין בסדרה המפענחת, ששודרה בין השנים 2005–2012 והספין אוף "המפענחת: פשעים חמורים", ששודרה בין השנים 2012–2018. בשנים 1986–1988 הוא גילם את ריי לוקה בסדרת הפשע "Crime Story". 

לאחר מכן, הוא כיכב והתארח במספר סרטי פשע וסדרות טלוויזיה, בין היתר כסוכן הסמוי ג'ון הנרי ראגלין בסדרת הטלוויזיה "סוכן סמוי" בשנים 1987–1990. 

הוא גילם את ג'ואי באטפוקו בסרט הטלוויזיה המבוסס על סיפור אמיתי, "סיפורה של איימי פישר" בשנת 1993. 

שנה לאחר מכן גילם את בוס המאפייה ג'ון גוטי בסרט הטלוויזיה "לתפוס את גוטי". באותה שנה שיחק בסרט "תשוקה פלילית". היה לו תפקיד חוזר כאלדו בורוז בסדרת הטלוויזיה נמלטים בין השנים 2005–2009.

דניסון גילם את "משקיע הממשלה" בסרט גיבורי העל של פרנקי מוניז, "איש הפיצה".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1949
ThinkFun

**ThinkFun** (ת'ינק פאן, בעבר הייתה ידועה בשם **Binary Arts**, בינארי ארטס) היא חברת צעצועים ומשחקי לוח שנוסדה בווירג'יניה שבארצות הברית ב-1985. בין משחקיה הנודעים של החברה, המשחק "Rush Hour" ששווק בעברית גם בשם "שעת השיא".

## היסטוריה
ThinkFun נוסדה ב-1985 במרתף ביתם של הזוג ביל ריצ'י (Ritchie) ואנדראה ברתלו (Barthello), במטרה מוצהרת "לתרגם את הרעיונות המבריקים של המתמטיקאים, המהנדסים והממציאים המטורפים ביותר, לצעצועים פשוטים שאותם יוכלו להבין ילדים וילדות ברחבי העולם".

שנות השמונים של המאה ה-20 היו תקופה לא נוחה בתעשיית הצעצועים, הלהיט האחרון - "קובייה הונגרית" - החל לאבד פופולריות והקמעונאים התרחקו ממסחר במשחקים בהיקפים גדולים.

עם התפתחות והתפשטות הקניונים בראשית שנות ה-90 של המאה ה-20, התעורר מחדש העניין במוצרים ייחודיים וחנויות לייף סטייל שונות גילו את המשחקים של החברה והיא צמחה במהירות. החברה הופיעה בשנים 1194–1992 שלוש שנים ברציפות ברשימת "Inc 500", רשימת החברות הצומחות במהירות שמפרסם המגזין "Inc." .

ב-1996 הוציאה החברה את המשחק הנמכר ביותר שלה עד כה: "Rush Hour" , לוח ובו 40 חידות בעלות קושי משתנה שכולן עוסקות בניווט רכב בפקק תנועה בפריסות שונות. המשחק הומצא בידי החידונאי היפני הנודע נוב יושיגהארה  והכניס את החברה לשוק המשחקים הבינלאומי. החברה המשיכה להתרחב תוך שהיא נשענת על ממציאי משחקים שהתפרסמו ברחבי העולם לפני שהחלו לעבוד עם החברה.

ב הייתה החברה, אחת הראשונות בין חברות הצעצועים המסורתיות שנכנסו לשוק האפליקציות והנפיקה גרסאות של משחקיה המוצלחים ביותר, כמו: "Rush Hour" (שעת שיא), "Solitaire Chess" ו"שוקולד בריבוע" , מותאמות למכשירי אייפוד טאץ', אייפון ואנדרואיד.

## משחקים בולטים
* Rush Hour
* Zingo! 
* שוקולד בריבוע (באנגלית נקרא: )
* Hoppers 
* Solitaire Chess
* River Crossing (חציית נהר, גרסה תלת-ממדית לחידות חציית הנהר  המסורתיות)

## קישורים חיצוניים
* 

קטגוריה:חברות צעצועים
קטגוריה:מותגים
רכס קונגר (קנדה)

**רכס קונגר** המכונה גם **הרי קונגר** (באנגלית: **Conger Range**, או: **Conger Mountains**) הוא רכס הרים באי אלסמיר, בטריטוריית נונאווט, שבקנדה.

## גאוגרפיה

הרכס מהווה חלק מרכס האימפריה הבריטית (חלק מרכס הקורדילרה הארקטית) - רכס הרים מבותר, שראשיתו באי אלסמיר, וסופו בקצה הצפוני של אזור לברדור, בפרובינציית ניופאונדלנד ולברדור ובצפון מזרח פרובינציית קוויבק.

הרכס ממוקם בשטח הפארק הלאומי קאטיניפאק.

הרכס ממוקם 16 קילומטרים ממערב להר אוסבורן.

רכס קונגר מהווה את המשכו של רכס גארפילד.

הרמות שמצפון לפיורד הייר (Hare Fiord) מהוות את המשך רכס קונגר.

שיא גובהו של הרכס 1,542 מטרים מעל פני הים (בהר בידרביק); גובהו הממוצע של הרכס 1,439 מטרים מעל פני הים, והוא מתנשא לגובה של 77 מטרים מעל סביבתו.

אורכו של הרכס - 180 קילומטרים.

רוב פסגות הרכס מכוסות קרח, אולם מרבית המדרונות הדרומיים של הרכס אינם מכוסים קרח.

בעמקים שבין פסגות הרכס, מצויים קרחוני לשון, הנשפכים דרומה מכיפת הקרח גראנד לנד (Grand Land Ice Cap).

## היסטוריה
### מקור השם

שמו של הרכס ניתן לו על ידי מגלה הארצות האמריקאי אדולפוס גרילי (Adolphus Greely), אשר ראה אותו ממרחק, במהלך משלחת חקר במזחלות כלבים אל צפון האי אלסמיר, בשנת 1882.

## לקריאה נוספת

• Lyle Dicks, **[https://books.google.co.il/books?id=seWk7ZVSE7sC&pg=PA14&lpg=PA14&dq=conger+range+nunavut&source=web&ots=MDdGKcV-Yf&sig=CSeJqWEJik2MastInbjk4bswMnc&redir_esc=y#v=onepage&q&f=false Muskox Land: Ellesmere Island in the Age of Contact]**, P 14 

## קישורים חיצוניים

* רכס קונגר באתר ממשלת קנדה
* תרשים הנוף הנשקף מרכס קונגר באתר peakvisor
* מזג אוויר נוכחי עדכני ברכס קונגר (לרבות נתוני זריחת/שקיעת שמש/ירח עדכניים)
** תחזית מזג אוויר עדכנית ארוכת טווח עבור רכס קונגר
** נתוני מזג אוויר היסטוריים עבור רכס קונגר
** סטטיסטיקות מזג אוויר עבור רכס קונגר

## הערות שוליים

קונגר
קונגר
דיאב עוואנה

**דיאב עוואנה אחמד חוסיין אל-מסעבי** (בערבית: **ذياب عوانة أحمد حسين المصعبي**, בתעתיק מדויק: **ד'יאב עואנה אחמד חסין אלמצעבי**; 8 באפריל 1990 – 25 בספטמבר 2011) היה כדורגלן אמירותי ששיחק בעמדת קשר הכנף בנבחרת איחוד האמירויות.

## קריירת מועדונים
דיאב גדל במחלקת הנוער של בניאס מליגת העל של איחוד האמירויות הערביות. הוא החל לשחק בקבוצה הבוגרת של המועדון בעונת , ובעונת הבכורה שלו ערך עשר הופעות ליגה. בסך הכל שיחק בקבוצה הבוגרת של המועדון במשך ארבע עונות, בהן ערך 62 הופעות ליגה והבקיע שמונה שערים.

## קריירה בינלאומית
ב-15 בנובמבר 2009 ערך עוואנה את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת צ'כיה במשחק ידידות. ב-7 בספטמבר 2010 הבקיע את שער הבכורה שלו בנבחרת, בניצחון 3-0 על נבחרת כווית במשחק ידידות. הוא היה חלק מסגל נבחרת איחוד האמירויות הערביות בטורניר גביע אסיה 2011, אך לא שיחק בטורניר.

ב-17 ביולי 2011, בדקה ה-78 של משחק הידידות נגד נבחרת לבנון, בעת שנבחרתו הובילה בתוצאה 5-2, נבחר עוואנה לבעוט פנדל, אותו הבקיע באמצעות עקבו הימני. מאמנו ראה זאת בעין לא טובה, והחליף אותו מיד לאחר הבעיטה. סרטון הבעיטה הפך ויראלי. המשחק הסתיים בניצחון 6-2 של נבחרת איחוד האמירויות הערביות.

ב-23 ביולי 2011 הוא ערך את הופעתו האחרונה בנבחרת, בניצחון 3-0 על נבחרת הודו במסגרת מוקדמות מונדיאל 2014. בסך הכל הוא ערך שמונה הופעות במדי הנבחרת, בהן הבקיע שלושה שערים.

## מותו
ב-25 בספטמבר 2011 מת עוואנה בתאונת דרכים באבו דאבי שבאיחוד האמירויות הערביות. לפי הדיווחים, תאונת הדרכים התרחשה בגשר שייח' זייד, כאשר עוואנה חזר מאבו דאבי לאל-עין לאחר שסיים אימון עם נבחרת איחוד האמירויות הערביות. דיווחים נוספים טוענים כי השתמש במכשיר הטלפון שלו בעת התאונה. עוואנה מת במקום. עוואנה נקבר יום לאחר מכן בבית הקברות בניאס שבאבו דאבי.

## קישורים חיצוניים

## הערות שוליים

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני בניאס
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2011
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:אמירתים שנולדו ב-1990
קטגוריה:אמירתים שנפטרו ב-2011
דיטמר בארטש

**דיטמר גרהרד בארטש** (בגרמנית: **Dietmar Gerhard Bartsch**; נולד ב-31 במרץ 1958) הוא פוליטיקאי גרמני שכיהן כיו"ר משותף של סיעת די לינקה בבונדסטאג מ-2015 עד 2023. קודם לכן שימש כמנהל הפדרלי של המפלגה. בארטש היה פעיל במפלגת האם של די לינקה, מפלגת הסוציאליזם הדמוקרטי והיה המנהל הפדרלי שלה בשנותיה האחרונות בטרם הוקמה מפלגת די לינקה.

הוא חבר בבונדסטאג מאז 2005. ברטש נבחר להיות מועמד המפלגה לתפקיד הקנצלר בשלוש מערכות בחירות: 2002, 2017 ו-2021.

## ביוגרפיה
בארטש נולד וגדל בשטרלזונד שבגרמניה המזרחית, הוא למד כלכלה פוליטית באוניברסיטה ללימודי כלכלה בברלין-קרלשורסט.

ברארטש הצטרף למפלגת השלטון המזרח גרמנית, מפלגת האיחוד הסוציאליסטי של גרמניה ב-1977 והקים את ועדת החברים הצעירים של המפלגה כבר ב-1989. לאחר איחוד גרמניה מחדש הוא חבר למפלגת הסוציאליזם הדמוקרטי. ב-1998 נבחר בארטש לבונדסטאג.

בבחירות הכלליות שנערכו ב-2002, בארטש היה אחד מהמועמדים של המפלגה, אך המפלגה לא הצליחה לעבור את אחוז החסימה והיא נותרה מיוצגת רק על ידי שני נציגים, שנבחרו באופן ישיר במחוזות שלהם. בעקבות כך, איבד בארטש את מקומו בבונדסטאג.

בינואר 2012 פורסם בדר שפיגל כי 27 מתוך 76 חברי מפלגת די לינקה שכיהנו כחברים בבונדסטג היו תחת מעקב של המשרד הפדרלי להגנת החוקה, כאשר אחד מהם היה בארטש. המעקב אחר רבים מהמפלגה, גם כאלו שאינם נחשבו מתנגדים לחוקת גרמניה ספג ביקורת מהמפלגה הסוציאל-דמוקרטית, מפלגת הירוקים ואף מהמפלגה הדמוקרטית החופשית. ב-2013 החליט בית המשפט החוקתי הפדרלי של גרמניה שהמעקב נקבע ללא סיבה ברורה והוא יפסק.

בארטש וחברתו להנהגת הסיעה שהרה ואגנקנכט היו ראשי המפלגה בבחירות שנערכו ב-2017. המפלגה נחלה כישלון וירדה מהמקום השלישי בגודלה למקום החמישי בגודלה לאחר שקיבלה כ-9.2% מהקולות ו-69 מנדטים.

במאי 2021, לקראת הבחירות הכלליות, הוכרז כי בארטש יוביל את המפלגה יחד עם ז'נין ויסלר.

## קישורים חיצוניים

* 

## הערות שוליים

קטגוריה:פוליטיקאים גרמנים
קטגוריה:סוציאליסטים
קטגוריה:חברי הבונדסטאג
קטגוריה:גרמנים שנולדו ב-1958
לידה (הלכה)

[שמאל|ממוזער|243x243 פיקסלים|יוני סלע. על היולדת להביא בן יונה או תור ל[קורבן חטאת]]
[ממוזער|244x244 פיקסלים|[צוצלת|תור העיר (צוצלת). על היולדת להביא בן יונה או תור לקורבן חטאת

]]
**לידה בהלכה** הוא מושג המתייחס למכלול הנושאים ההלכתיים הקשורים ללידה וליחס ליולדת, כגון טומאת יולדת וקורבן יולדת.

## כאב הלידה

על פי המסופר בפרשת בראשית, כאב הלידה הוא תוצאה של חטא עץ הדעת, בו אכלה חוה מפרי עץ הדעת בניגוד לצו האלוהי, ואף נתנה לבעלה מפרי העץ. בעקבות זאת נתקללה האישה בקללה: .

## טומאת יולדת

על פי הכתוב בספר ויקרא, יולדת נעשית טמאה טומאת יולדת למשך שבוע לאחר לידת בן, ושבועיים לאחר לידת בת, טומאה זו מקבילה לטומאת נדה. 

בסיום תקופה זו חלה תקופת 'ימי טוהר' בת 33 יום לאחר לידת בן או 66 יום לאחר לידת בת, בהם האישה טהורה ואינה יכולה להיטמא בטומאת נדה או בטומאת זיבה, אך כבר בימי הגאונים החלו לאסור גם דם שראתה ב'ימי טוהר', שכל שראתה דם בימים אלו, הרי היא אסורה על בעלה כראיית דם נדה. ותקנו כן, כדי שלא יבואו הנשים לכלל טעות בין ראיית דם הצריכה את תהליך הטהרה לראיית דם שאינה צריכה. עם השנים גזרה זו פשטה בכל תפוצות ישראל.

לידה בניתוח קיסרי, אם לא יצא דם מהנרתיק כלל - היולדת נשארת טהורה, אם יצא דם מהנרתיק דין היולדת כנידה רגילה. בכל מקרה, היולדת אינה נטמאת טומאת יולדת (לשבוע או שבועיים).

## קורבנות היולדת

בזמן שבית המקדש היה קיים הייתה היולדת מביאה קורבן הנקרא **קורבן יולדת** לאחר סיום ימי הטוהר: 40 יום מלידת בן ו-80 יום מלידת בת. (). 

במגן אברהם כתב שחובה על הבעל לעלות לתורה ביום 41 לזכר, ובנקיבה ביום 81, שהוא במקום קרבן הלידה שהאישה הייתה חייבת להביא בזמן שבית המקדש היה קיים. יש מהאחרונים שכתבו שנכון שיקרא באותו יום את הפרשה בתורה העוסקת בדיני יולדת.

## ברכת הטוב והמטיב
רבים נוהגים שהיולדת מברכת ברכת הגומל לאחר הלידה. ויש שכתבו שתמתין שבעה ימים מהלידה שאז נחשב שנתרפאה. 

כתב בשולחן ערוך שלאחר לידת בן זכר על ההורים לברך ברכת הטוב והמטיב. יש מקהילות הספרדים שלא נהגו בכך 

על לידת בת יש נוהגים לברך בראייתה בפעם הראשונה ברכת שהחיינו. לא ברכו בפעם הראשונה יברכו כל עוד הם שמחים ומתרגשים מראייתה.

## שלום זכר וזבד בת

בשבת הסמוכה ללידת בן נהוג ברבות מקהילות יוצאי אשכנז לערוך סעודת שלום זכר. 

לאחר לידת בת נהוג לערוך סעודת זבד הבת. בקהילות האשכנזים התקבל המנהג לעשות בשבת קידוש הודאה לה'. 

## ברית מילה

בעקבות ברית המילה שכרת ה' עם אברהם, ועל פי מצוות התורה בפרשת תזריע, ביום השמיני ללידת בן עורכים לו טקס ברית מילה. מצווה זו היא אחת משתי מצוות עשה היחידות (לצד הקרבת קרבן פסח) שהימנעות מקיומן במזיד מחיל עונש כרת.

## ראו גם
* יחסי אישות (הלכה)

## קישורים חיצוניים
* 
* 
* 
* "לידה" מתוך האנציקלופדיה הרפואית הלכתית, באתר מכון שלזינגר
* לידה, באנציקלופדיית המקרא של "גשר"
* יולדת, פניני הלכה טהרת המשפחה, פרק ט'

## הערות שוליים

קטגוריה:הלכות אישות
קטגוריה:מיניות ביהדות
קטגוריה:טהרת המשפחה
סויוז MS-19

**סויוז MS-19** (ברוסית:**Союз МС-19**) היא חללית מאוישת רוסית, אשר שוגרה לתחנת החלל הבינלאומית ב-5 באוקטובר 2021. הטיסה כללה חבר משלחת מס' 65/משלחת מס' 66 וחברי צוות צילומים של סרט "האתגר". החללית החזרה לכדור הארץ ב-5 באוקטובר 2022.
## צוות
הרכב הצוות הוכרז במאי 2021:

*  אנטון שקאפלרוב - מפקד
*  קלים שיפנקו - צוות צילומים (בהמראה בלבד)
*  יוליה פרסילד - שחקנית בסרט "האתגר" (בהמראה בלבד)
*  פיוטר דוברוב - מהנדס טיסה (בנחיתה בלבד)
*  מארק ונדה היי - מהנדס טיסה (בנחיתה בלבד)

### צוות גיבוי
*  אולג ארטמייב - מפקד
*  אלכסיי דודין - צוות צילומים
*  אליונה מורדבינובה - שחקנית

## תיאור המשימה
חללית "סויוז MS-19" שוגרה ב-5 באוקטובר 2021 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית. החיבור האוטומטי לא הצליח ולכן בוצע חיבור באופן ידני. באותה עת בתחנת החלל שהתה משלחת מס' 65 בפיקוד שאנון ווקר.

מפקד החללית הצטרף למשלחת שגדלה ל-4 אנשי צוות. בהמשך הוא עבר למשלחת מס' 66.

"סויוז MS-19" נשארה מחוברת לתחנת החלל כחללית חירום. 

ב-6 באוקטובר החלו צילומי סרט "האתגר". חברי צוות הצילומים עזבו את תחנת החלל כעבור כשבוע בחללית סויוז MS-18.

ב-30 במרץ 2022 החללית התנתקה מתחנת החלל וחזרה לכדור הארץ עם שקאפלרוב, דוברוב והיי. הנחיתה עברה ללא בעיות.

בעקבות פלישת רוסיה לאוקראינה היו קולות להפסיק את שיתוף פעולה בין נאס"א לרוסקוסמוס בתחום תחנת החלל. בסופו של דבר סוכם להמשיך אותו. 

עם ניתוק החללית מתחנת החלל החלה לפעול משלחת מס' 67 לתחנת החלל הבין-לאומית.

## קישורים חיצוניים

* סויוז MS-19
* תיאור המשימה

קטגוריה:תוכנית סויוז
קטגוריה:2021 ברוסיה
קטגוריה:2022 ברוסיה
יחסי וייטנאם–לאוס

ממוזער|הקונסוליה של לאוס בהו צ'י מין
**יחסי וייטנאם–לאוס** (בוייטנאמית: **Quan hệ Việt Nam-Lào**, בלאית: **ການພົວພັນຫວຽດນາມ-ລາວ**) הם היחסים הנוכחיים וההיסטוריים בין **[[וייטנאם|הרפובליקה הסוציאליסטית של וייטנאם]]** ל**[[לאוס|רפובליקה הדמוקרטית העממית של לאוס]]**.

## היסטוריה
### ימי קדם ותקופת ימי הביניים
לאוס ווייטנאם חלקו גבול משותף וכתוצאה מכך ניהלו מערכת יחסים מסובכת מאוד. ממלכות לאוטיות התנגשו לעיתים קרובות עם שושלות וייטנאמיות ולפעמים עימותים אלה היו מתפתחים למלחמות. התעוררו כמה עימותים בגבול ומחלוקות טריטוריאליות, אך הבולט שבהם היה הפלישה הווייטנאמית ללאוס בסוף המאה ה-15. הפלישה הרסה את לאוס במשך כמעט שנתיים. הווייטנאמים נסוגו לאחר מכן בטווח של 10 שנים (בין 1480 ל-1490). הווייטנאמים לא שבו ללאוס במשך 200 שנה לאחר מכן. עם זאת, הפלישה הווייטנאמית פגעה בלאוס בכבדות וגרמה לה להיחלש קשות. לאוס לא יכלה להתנגד לפלישות וייטנאמיות עתידיות למדינה, אף על פי שהם יצרו קשרים הדוקים יותר עם ממלכת איוטהאיה הסיאמית.

### התקופה המודרנית
לאחר תום מלחמת העולם השנייה, בלאוס שרר כאוס פוליטי. הצרפתים, שגורשו מהפרוטקטורט שלהם על ידי היפנים, רצו להחזיר את השליטה בלאוס והחלו לתת חסות לכוחות הגרילה. היפנים הכריזו על לאוס כעצמאית. אף על פי שהמלך סיסבאנג וונג האמין שללאוס עדיין חלשה מדי לעצמאות, הוא הכריז על סיום הפרוטקטורט הצרפתי, בעוד שהוא דגל באופן לא רשמי בהשבת הצרפתים למדינה. הוא הבהיר כי לא יצהיר על עצמאות מדינתו, מה שהוביל להתעצמות תנועת העצמאות. גיבוש תנועה זו התקיימה בהשתתפות פעילה של השכנים הווייטנאמים. שישים אחוזים מתושבי ששת האזורים העירוניים של לאוס היו וייטנאמים, הם מילאו תפקידי מפתח במנגנון המדינה ובגורמי אכיפת החוק. מאז 1930 הקימה המפלגה הקומוניסטית בהודו-סין תאים וייטנאמיים מלאים בלאוס. כוחות הפאתט לאו היו אחד הצדדים במלחמת האזרחים בלאוס (1960–1973), והובילו מאבק מזוין נגד צבא לאוס המלכותי. לרפובליקה הדמוקרטית של וייטנאם (DRV) הייתה השפעה חזקה מאוד על הארגון; מאז 1968, צבא ה-DRV החליף במידה רבה את כוחות הפאתט לאו בחזית. על פי הסכמי ויינטיאן משנת 1973, שסיימו את המלחמה, ה-PFL היה חלק מממשלת הקואליציה.

מאז 1975, התלות של לאוס בווייטנאם נתפסה כהרחבה טבעית של שיתוף הפעולה והסולידריות שלהם במהפכה, לא כשליטה וייטנאמית. עם נסיגת הכוחות המזוינים הווייטנאמיים מלאוס, וייטנאם החלה לאבד את השפעתה במדינה זו. בנוסף, וייטנאם מעולם לא הצליחה לספק סיוע כלכלי רחב היקף ללאוס. וייטנאם פתחה רק 200 פרויקטי סיוע בין 1975 ל-1985, בעוד שברית המועצות סיפקה סיוע גדול בהרבה ללאוס. לאוס הציגה אלמנטים חדשים של כלכלת שוק לפני וייטנאם, אשר קירבה אותה יותר אל סין ותאילנד. כך, לאוס החלה לנהוג במדיניות חוץ גמישה יותר, תוך שיתוף פעולה עם חבריה החדשים. וייטנאם, לעומת זאת, איבדה את השפעתה לשעבר במדינה הזו, אך למרות זאת היא נשארה שותפה ובעלת ברית של לאוס.

## יחסים דו-צדדיים ומסחר
בין השנים 1989–2012, השקיעה וייטנאם בסך הכול 429 פרויקטים בשווי כולל של 4.9 מיליארד דולר בלאוס, וכיום המשקיע הזר הגדול ביותר בלאוס.

הסחר הדו-צדדי של שתי המדינות הסתכם בסוף שנת 2012 בכ-725 מיליון דולר.

## נציגויות דיפלומטיות
* לווייטנאם יש שגרירות בויינטיאן (בירת לאוס), ומחזיקה קונסוליות בלואנג פרבאנג, בפקסה ובסוואנאקת.
* ללאוס יש שגרירות בהאנוי (בירת וייטנאם), ומחזיקה קונסוליות בהו צ'י מין סיטי ובדה נאנג.

## קישורים חיצוניים

קטגוריה:ערכים ללא קטגוריות פיזיות - יחסי חוץ
גנדנדל

**מעון גנדנדל** הוא מעונו הרשמי של נשיא דרום אפריקה הממוקם בטוינהויז, קייפטאון, הכף המערבי, דרום אפריקה. זה היה המעון הרשמי מאז 1994 כאשר נלסון מנדלה התגורר כאן במקום בגרוט שור השכן. הבניין, שנודע בעבר בשם ווסטברוק, נקרא על שם העיירה גנאדנדל – שהיא מילה אפריקאנית שפירושה "עמק הרחמים".

בית המגורים הוקם לראשונה בתחילת המאה ה-18 כאסם תבואה, והוסב למגורים באמצע המאה ה-18. בית המגורים הוויקטוריאני-ג'ורג'יאני היה ידוע בשם ווסטברוק עד שהוחלף לשם הנוכחי בשנת 1995.

## הערות שוליים

קטגוריה:קייפטאון: מבנים
קטגוריה:אפריקה: מעונות רשמיים
MK

**מארק כריסטופר קינצ'ן** (באנגלית: **Marc Christopher Kinchen**; נולד ב-3 באוגוסט 1972), המוכר בשם הבמה **MK**, הוא תקליטן, מפיק מוזיקלי ורמיקסר אמריקאי.

מלבד הקריירה שלו כאמן מוזיקלי, הוא ידוע גם ברמיקסים שהוא מכין, בין היתר "Misled" של סלין דיון, "Thing Goin' On" של בטי בו , "Your Love Keeps Working On Me" של ג'ודי ווטלי .

## קריירה
ב-1989, הוא הוציא את הסינגל הראשון שלו, "Somebody New".

ב-1991, הוא הוציא, בשיתוף פעולה עם אלנה סימון, את הסינגל "Burning". הסינגל הגיע, בשיאו, למקום השביעי במצעד שירי הדאנס קלאב.

ב-1992, הוא היה אחד מהמפיקים של הסינגל "Push the Feeling On" של נייטקרולרס .

ב-10 בנובמבר 1992, הוא הוציא, בשיתוף פעולה עם אלנה סימון, את הסינגל "Always". הסינגל הגיע, בשיאו, למקום ה-69 במצעד הסינגלים הבריטי, למקום השביעי במצעד הדאנס הבריטי, ולמקום הראשון במצעד שירי הדאנס קלאב.

ב-1993, הוא הוציא, בשיתוף פעולה עם אלנה סימון, את הסינגל "Love Changes". הסינגל הגיע, בשיאו, למקום הראשון במצעד שירי הדאנס קלאב.

ב-1995, הוא הוציא, בשיתוף פעולה עם אלנה סימון, את הסינגל "". הסינגל הגיע, בשיאו, למקום ה-44 במצעד הסינגלים הבריטי, ולמקום השביעי במצעד שירי הדאנס קלאב.

ב-2006, הוא היה אחד מהכותבים של הסינגל השיווקי "Upgrade U" של ביונסה בשיתוף פעולה עם ג'יי זי.

ב-27 במרץ 2012, נודע כי הוא היה אחד מהכותבים והמפיקים של הסינגל "Back in Time" של פיטבול, שהיווה כשיר הנושא של הסרט גברים בשחור 3.

ב-25 ביוני 2012, נודע כי הוא היה אחד מהכותבים והמפיקים של הסינגל "Get It Started" של פיטבול בשיתוף פעולה עם שאקירה.

ב-27 בפברואר 2016, הוא הוציא, בשיתוף פעולה עם בקי היל, את הסינגל "Piece of Me".

ב-1 בספטמבר 2017, הוא הוציא את הסינגל "17". הסינגל הגיע, בשיאו, למקום הראשון במצעד הדאנס הבריטי, ולמקום השביעי במצעד הסינגלים הבריטי.

ב-7 בספטמבר 2018, הוא הוציא, בשיתוף פעולה עם ג'ונאס בלו ובקי היל את הסינגל "Back & Forth". השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני.

ב-16 באוגוסט 2019, הוא הוציא, בשיתוף פעולה עם גורגון סיטי, את הסינגל "There for You". הסינגל הגיע, בשיאו, למקום ה-21 במצעד הדאנס הבריטי, ולמקום הראשון במצעד שירי הדאנס קלאב.

ב-15 בנובמבר 2019, הוא הוציא, בשיתוף פעולה עם סוני פודרה ורפאלה, את הסינגל "One Night". השיר הגיע, בשיאו, למקום ה-50 במצעד הסינגלים האירי, למקום ה-51 במצעד הסינגלים הבריטי, למקום העשירי במצעד הדאנס הבריטי ולמקום ה-40 במצעד שירי הדאנס קלאב. כמו כן, זכה באישור הקלטה מסוג כסף מ-BPI.

## דיסקוגרפיה
### אלבומי אולפן
* 1993: *Surrender* (בשיתוף פעולה עם אלנה סימון)

### אלבומי אוסף
* 2011: *Defected Presents House Masters: MK*
* 2013: *Defected Presents MK in the House*
* 2013: *Defected Presents House Masters: MK (Second Edition)*

## קישורים חיצוניים

* 

## הערות שוליים

קטגוריה:תקליטנים אמריקאים
קטגוריה:רמיקסרים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1972
הלוואת גישור

**הלוואת גישור** (מכונה גם "**הלוואת בלון**" או "**הלוואת בולט**", באנגלית: **Bullet loan**) היא הלוואה בה ההחזר, ולעיתים גם הריבית, מוחזרים ברובם בסוף או לקראת סוף הזמן המוגדר של ההלוואה.

בניגוד להלוואה רגילה, בה התשלום בדרך כלל נפרס באופן יחסית שווה ואף יורד עם השנים לאחר תשלומים גדולים תחילה (כגון מקדמה על בית בהלוואת משכנתה), בהלוואה גישור החלק המשמעותי מהתשלום נמצא בסוף תקופת ההלוואה המוגדרת ולא בתחילתה.

## שימושים וחשיבות
סוג הלוואה זה יכול להתאים לאנשים שיודעים בוודאות גדולה שיהיה להם הסכום בעתיד ואילו כעת, הם זקוקים לרכש או לכסף באופן מיידי. כך, הם יכולים להתחיל להשתמש בסכום הכסף שקיבלו ולשלם עליו, גם משאין בידם סכום גבוה במיוחד בתור התחלה.

דוגמאות:

* סטארט אפ שמצפה להכנסות עתידיות גבוהות אך זקוק למימון או לרכש מיידי.
* אדם שרוצה לקנות בית כרגע ויודע שקרן חיסכון תשתחרר בעתיד.
* ממשלה או גוף פוליטי אשר יודעים בוודאות על קיום הכנסות עתידיות (ממיסים או מקיצוצים וכדומה) ומעוניינים לקבל סכום מיידי ללא דאגה לטווח הקרוב.

## סיכונים
הלוואה זאת אינה ללא סיכונים, וכמו הלוואה רגילה, כאשר אדם אינו עומד בתשלומים (כולל התשלום הגדול) יינקטו כנגדו צעדים כמו ריבית פיגורים והליכי הוצאה לפועל.

הלוואה מסוג זה דורשת מצב כלכלי טוב בעתיד, דבר שאינו מובטח ותלוי בהמון גורמים משתנים ובלתי ידועים, ולכן מדובר בהלוואה בסיכון גבוה בדרך כלל.

למרות שניתן למגר את הנזקים במידה ולא ניתן לשלם בסוף ההלוואה כגון בעזרת לקיחת הלוואה רגילה נוספת על החלק האחרון, לעיתים הדבר אינו מתאפשר חוזית, בגלל מצב כלכלי חדש, או מצב משפטי חדש שלא מאפשר לקיחת הלוואות או נקיטת צעדים נוספים.

## לקריאה נוספת
* 

## ראו גם
* משכנתה
* משכנתה הפוכה
* הלוואה
* בנק

קטגוריה:בנקאות
זאק סימס

**זאק סימס** הוא יזם אמריקאי שהקים את אתר האינטרנט Codecademy . כיום הוא משמש כמנכ"ל החברה.

## ביוגרפיה
כשסימס היה בן 13, הוא החל לשלוח הודעות דואר אלקטרוני ליצרנים עם הרעיון לבנות מגן עמיד במים לאייפוד.

סימס התקבל מאוחר יותר לאוניברסיטת קולומביה והחל את לימודיו בשנת 2008, עם תואר במדעי המדינה.

במהלך השנה השלישית באוניברסיטה שלו הבין שלרוב הסטודנטים אין את הכישורים הרלוונטיים לחיפוש עבודה. הוא עבד ב-GroupMe , שהוקמה על ידי חברו לספסל הלימודים, ג'ארד הכט, לאחר שראה אותו מציג גרסת דמה של האפליקציה ב-TechCrunch בשנת 2010. עם זאת, הוא היה מתוסכל מהיעדר קורסי תכנות אפקטיביים. כתוצאה מכך, הוא החליט ללמד את עצמו תכנות בעזרת חברו ריאן בובינסקי, אותו פגש בעת שעבד בעיתון הסטודנטים של האוניברסיטה. השניים בנו את הגרסה הראשונה של Codeacademy כדי ללמד את סימס כיצד לתכנת.

בשנת 2011 התקבלו סימס ובובינסקי לתוכנית הקיץ של Y Combinator. באותו קיץ, סימס השיק את Codecademy עם בובינסקי ופרש מלימודיו, שנה לפני סיום הלימודים. בשנת 2011, הישומון הגיע למקום השני בפרסי האפליקציות של TechCrunch, והפסידה לפינטרסט. במהלך סוף השבוע הראשון של ההשקה, האפליקציה משכה יותר מ-200,000 משתמשים והיו לה מיליון משתמשים עד סוף שנת 2011. נכון לשנת 2021, ל-Codecademy יש מעל ל-45 מיליון משתמשים.

בשנת 2013, סימס נבחר לאחד האנשים שהופיעו ברשימת טיים 100. בשנת 2015 הוזמן סימס להשתתף בפורום הכלכלי העולמי והוצג כ"איש עם 26 מיליון תלמידים".

## קישורים חיצוניים

## הערות שוליים

קטגוריה:יזמים אמריקאים
קטגוריה:מנהלים אמריקאים
קטגוריה:אנשי עסקים אמריקאים
קטגוריה:בוגרי אוניברסיטת קולומביה
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1990
קופה אמריקה 1945

[שמאל|ממוזער|250px|[נבחרת ארגנטינה בכדורגל|נבחרת ארגנטינה, זוכת הקופה אמריקה]]
**[[קופה אמריקה|אליפות אמריקה הדרומית]] [[1945]]** (בספרדית: **Campeonato Sudamericano de Football 1945**) היא המהדורה ה-18 של אליפות אמריקה הדרומית בכדורגל. הטורניר נערך באורוגוואי בין 14 בינואר ל-28 בפברואר 1945, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שבע נבחרות החברות בהתאחדות. ארגנטינה זכתה בטורניר בפעם השביעית בתולדותיה.

התחרות כולה נערכה באצטדיון נסיונל בסנטיאגו בן 70,000 המושבים, בין ינואר-פברואר 1945. פרו ופרגוואי פרשו מהתחרות. על אף שלא הוענק גביע לזוכה, התחרות נחשבת לרשמית מצד ה-CONMEBOL.

## נבחרות
 
 (מארחת) 
 
 (מחזיקת הגביע) 
 
 

## המשחקים

[שמאל|ממוזער|250px|שחקן [נבחרת ארגנטינה בכדורגל|נבחרת ארגנטינה, רינאלדו מרטינו, נסחב על ידי האוהדים אחרי הניצחון 0–1 על אורוגוואי. הוא כבש את השער היחיד במשחק]]

----

----

----

----

----

----

----

----

----

----

----

----

----

----

----

----

----

----

----

----

## מלכי השערים
שמאל|ממוזער|170px|הלנו דה פרייטס, מלך שערי הטורניר (ביחד עם נורברטו מנדס)
[שמאל|ממוזער|170px|[נורברטו מנדס, מלך שערי הטורניר (ביחד עם הלנו דה פרייטס)]]
;6 שערים
* הלנו דה פרייטס
* נורברטו מנדס
;5 שערים
* אדמיר
* חואן אלקנטרה
* אטיליו גרסיה
;4 שערים
* רינאלדו מרטינו
* רנה פונטוני
* גיירמו קלאברו
* ויקטור אגואיו
;3 שערים
* דסידריו מדינה
* רוברטו פורטה

## קישורים חיצוניים

* נתונים על קופה אמריקה 1945
*קופה אמריקה 1945 בארכיון RSSSF

קטגוריה:קופה אמריקה
קטגוריה:1945 בספורט
קטגוריה:תחרויות כדורגל בצ'ילה
אמן (כדורגל)

**מועדון הכדורגל אמן** (בהולנדית: **voetbalclub Emmen**) הוא מועדון כדורגל הולנדי מהעיר אמן שבדרנתה המשחק בליגת המשנה ההולנדית.

## היסטוריה
המועדון הוקם באוגוסט 1925 בשם נ.א.ק (נורדבריג אמן קומבינט). בשנות ה-50 שינה את שמו ל"בי.וי.או אמן" ועם הקמת הליגות המקצועניות בחר להישאר כקבוצה חובבנית ולא להפוך לקבוצה מקצוענית. בשנות ה-80 התפצל המועדון לשתי מחלקות, האחת "מועדון הכדורגל אמן" שעתידה הייתה להפוך למקצוענית ושיחקה במסגרת חובבנית עד לעונת 1983/84 אז העפילה לליגה השלישית, ומחלקה שנייה בשם "וי וי אמן" שיועדה לייצג את הצד החובבני ומשחקת בליגה ה-6. בעונת 1984/1985 קיבלה הקבוצה רישיון מהתאחדות הכדורגל ההולנדית המלכותית להפוך לקבוצה מקצוענית והעפילה לליגת המשנה ההולנדית לראשונה בתולדיה. בעונת 1989/1990 סיימה הקבוצה במקום ה-6 והעפילה לראשונה לפלייאוף, בשלב זה סיימה הקבוצה במקום הראשון ונפגשה לצמד משחקים כנגד הירנפיין וניימכן, אך הפסידה לשתי הקבוצות ונשארה בליגת המשנה. בעונת 1995/1996 עד 1998/1999 סיימה הקבוצה במקומות 2–3 והעפילה לפלייאוף אך כשלה פעם אחר פעם בניסיונת העפלה. השנים הבאות היו שנים של חוסר יציבות והקבוצה סיימה הן בצמרת, הן במרכז והן בתחתית טבלת הליגה.

בעונת 2017/2018 סיימה הקבוצה במקום ה-7 ועקב מיקומן של קבוצות העתודה של אייאקס ופ.ס.ו העפילה הקבוצה לפלייאוף העלייה. בסיבוב הראשון גברה על ניימכן 5–4 ובשלב הגמר על ספרטה רוטרדם מליגת העל בתוצאה 3–1 והעפילה לראשונה בתולדותיה לליגה הבכירה. בעונתה הראשונה בליגה סיימה במקום ה-14 כאשר היא מנצחת 10 משחקים, רבים מהם מול יריבותיה לתחתית. בעונתה השנייה סיימה במקום ה-12 כאשר נעצרה העונה בעקבות התפרצות מגפת הקורונה בהולנד. בעונה זו השיגה הקבוצה 9 ניצחונות ב-26 משחקים. בעונתה השלישית בליגה סבלה הקבוצה מירדה חדה ביכולת והסתבכה בקרבות התחתית, ובסיום העונה הייתה הקבוצה במקום ה-16 המוביל למשחקי המבחן, וזאת בעקבות הפרש שערים נחות אל מול ואלבייק. במשחקי המבחן פגשה הקבוצה את נאק ברדה מליגת המשנה והפסידה לה 4–3 בבעיטות עונשין לאחר שהמשחק הסתיים בתיקו 1–1. עקב ההפסד נשרה הקבוצה לליגת המשנה לאחר 3 עונות.

בעונת 2021/22 סיימה הקבוצה במקום הראשון בליגת המשנה ושבה לאחר עונה בודדת לליגה הראשונה. עם זאת היא ירדה בחזרה לאחר עונה אחת בלבד לליגת המשנה.

## קהל
שמאל|ממוזער|250px|תצוגת קהל במשחק במסגרת ליגת המשנה 2012
את הקבוצה מלווה ארגון האוהדים "סופרטיינג רוד וייט אמן" מאז 1946. הארגון כולל מבנה משלו בסמוך לאצטדיון הביתי ומתפעל מוזיאון להיסטוריה של המועדון ושל קבוצת החובבים של המועדון אותה הוא מלווה. בנוסף תמך הארגון בצורה פיננסית במועדון כאשר נקלע למשבר כלכלי בשנת 2013. ארגון נוסף הוא האולטראס של המועדון ה"בריגטה פנאטיקו" שהוקם ב-2007.

בנוסף לנוכחות ביציע קהל הקבוצה פעיל במיזמים חברתיים שונים באזור דרנתה ואף מנהל יחד עם המועדון קרן בשם "עזרה לשכונה" הפועלת לקידום פעילות ספורטיבית בקהילה, מזון בריא לילדים, סיוע בלימודים לילדים ונוער, סיוע לקשישים ומעורבות קהילתית.

## אקדמיה
למרות היותה קבוצה חובבנית ברוב שנותייה, מחזיקה הקבוצה אקדמיית נוער וקבוצת נוער המתחרה בליגת העל לנוער, ואף זכתה בה לראשונה כבר בעונת 1974/1975. עד עונת 2009/2010 פעלה האקדמיה באופן עצמאי ואף הוציאה מספר רב של שחקנים לליגת העל ההולנדית, ביניהם שחקן נבחרת הולנד בכדורגל באס דוסט. בשנת 2009 התאחדה האקדמיה עם הירנפיין והקבוצות פעלו במשותף כארבע שנים, אז חזרה אמן לנהל אקדמיה עצמאית.

## קישורים חיצוניים

* 

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1925
קטגוריה:דרנתה
ביג מדי קריק

**ביג מדי קריק** (באנגלית: **Big Muddy Creek**) הוא יובל נהר מיזורי, הממוקם על גבול ארצות הברית–קנדה, בין פרובינציית ססקצ'ואן למדינת מונטנה. אורכו כ-307 קילומטרים (191 מייל).

ביג מודי קריק מתחיל את זרימתו בדרום ססקצ'ואן, באגם וילו באנץ' , מצפון לגבול הבינלאומי בין ארצות הברית לקנדה. זרימתו משיכה בכיוון דרום-מזרח, דרך הבתרונות הבוציות של המחוז ודרך אגם ביג בודי. אחר כך תוואי היובל פונים דרומי למחוז שרידן, במדינת מונטנה. לאחר פנייה מזרחה בסמוך לעיירה פלנטיווד, ופנייה דרומה, הוא משתלב לנהר מיזורי, ממערב לקולברטסון.

את ביג מודי קריק גילתה משלחת לואיס וקלארק בשנת 1805. יחד עם נהר מילק ונהר פופלר, ביג מדי קריק הוא אחד משלושת נתיבי המים הקנדיים המתנקזים למפרץ מקסיקו.

## ראו גם
* נהר מיזורי

קטגוריה:יובלי המיזורי
קטגוריה:מונטנה: נהרות
קטגוריה:יובלי המיסיסיפי
הרוח היא פראית

**הרוח היא פראית** (באנגלית: **Wild Is the Wind**) הוא סרט קולנוע אמריקאי בשחור-לבן משנת 1957 בבימויו של ג'ורג' קיוקור, עם אנתוני קווין, אנה מניאני ואנתוני פרנציוזה בתפקידים הראשיים.

הסרט הוא רימייק של הסרט האיטלקי *Furia* משנת 1947. העלילה היא על משולש אהבה בין שני גברים לאישה.

המוזיקה לסרט נכתבה על ידי דימיטרי טיומקין. השיר "הרוח היא פראית" למילותיו של נד וושינגטון הפך ללהיט, והוא מושר על ידי ג'וני מאטיס בתחילת הסרט, כשהנעימה מושמעת לאורך כל הסרט. השיר היה מועמד לפרס אוסקר לשיר המקורי הטוב ביותר ויש לו ביצועים של דייוויד בואי, נינה סימון ועוד.

אנתוני קווין היה מועמד לפרס אוסקר לשחקן הטוב ביותר. אנה מניאני הייתה מועמדת לפרס אוסקר לשחקנית הטובה ביותר. היא זכתה בפרס דוב הכסף בפסטיבל הסרטים הבינלאומי בברלין. אנה מניאני שרה בסרט את השיר הנפוליטני "Scapricciatiello".

## תקציר העלילה
ג'ינו (אנתוני קווין) הוא בעל חוות כבשים גדולה בנבדה. הוא גר בחווה עם בתו אנג'י (דולורס הארט), אחיו המבוגר אלברט (ג'וזף קליאה) גיסתו תרזה (לילי ולנטי) שמנהלת את משק הבית והעוזר הנאמן שלו בנה (אנתוני פרנציוזה) שאותו טיפח עוד בילדותו ושאיפתו היא שיישא לאישה את אנג'י וימשיך אחריו בניהול החווה.

ג'ינו התאלמן מאשתו רוזנה אותה אהב מאד. הוא טס לאיטליה כדי לפגוש באחותה ג'ויה (אנה מניאני) לשאת אותה לאישה ולהביאה לחווה.

ג'ויה נתקלת בקשיי קליטה בחווה, היא אינה דוברת אנגלית, תרזה לא נותנת לה לנהל את משק הבית וג'ינו מתייחס אליה בקשיחות ומדי פעם משווה אותה לרוזאנה ומתחלף בשמות.

ג'ינו נמצא מדי פעם מחוץ לחווה וג'ויה נשארת עם בנה ומתפתח ביניהם קשר רומנטי.

ג'ינו מגלה לבסוף את הקשר הזה. הוא חובט בבנה וקורא לו בוגד לאחר כל מה שעשה למענו. בנה אכול רגשות חרטה מסרב לבקשתה של ג'ויה לעזוב אתו. הוא עוזב לבד את החווה וג'ויה מחליטה לחזור לאיטליה.

ברגע האחרון מדבר אלברטו על ליבו של ג'ינו. גינו מגיע לשדה התעופה, מבקש מג'ויה סליחה והזדמנות להתחיל מחדש והיא נענית לו.

## צוות השחקנים

## קישורים חיצוניים

* אנה מניאני שרה Scapricciatiello, באתר יוטיוב
* בנה וג'ויה בהרוח היא פראית, באתר יוטיוב
* ג'וני מאטיס שר הרוח היא פראית, באתר יוטיוב
קטגוריה:סרטי 1957
קטגוריה:סרטי אנתוני קווין
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטי פרמאונט
קטגוריה:סרטי שחור-לבן אמריקאיים
קטגוריה:סרטים באנגלית
לוקה רגאצי

**לוקה רגאצי** (באיטלקית: **Luca Ragazzi**; נולד ב-20 בפברואר 1971) הוא עיתונאי, שחקן ובמאי קולנוע איטלקי.

## ביוגרפיה
לוקה רגאצי נולד ברומא בשנת 1971. הוא למד עיתונאות בספיאנצה – אוניברסיטת רומא ובשנת 1996 החל לעבוד כעיתונאי ומבקר קולנוע.

בשנת 1999 הוא הכיר את גוסטב הופר והם התחילו במערכת יחסים. בשנת 2000 הוא הצטלם בסרט Le Giraffe.

סרטו עם גוסטב הופר Suddenly Last Winter הוצג בפסטיבל הקולנוע של ברלין 2008. בשנת 2009 הסרט זכה בפרס "פס הכסף" של הקולנוע האיטלקי.

הסרט המשותף הנושאים של הבמאים Italy: Love It, or Leave It זכה במספר בפרסים בפסטיבל הקולנוע במילאנו בשנת 2011.

בשנת 2013 הם שחררו סרט נוסף What Is Left?.

## קישורים חיצוניים

*  Suddenly Last Winter

קטגוריה:בוגרי ספיינצה – אוניברסיטת רומא
קטגוריה:עיתונאים איטלקים
קטגוריה:במאים להט"בים
קטגוריה:במאי קולנוע איטלקים
קטגוריה:להט"בים איטלקים
קטגוריה:תסריטאים איטלקים
קטגוריה:איטלקים שנולדו ב-1971
רוטי

**רוטי** (בהינדי: **रोटी**; באנגלית: **Roti**) הוא לחם שטוח ועגול העשוי מקמח חיטה מלאה ונפוץ במדינות תת-היבשת ההודית.

לחם הרוטי עשוי לרוב מקמח חיטה מלאה בשם אטה (Atta) או דוחן, מלח ומים שאותם מערבבים ומבשלים על מחבת ברזל שטוחה בשם טאווה (Tawa).

הרוטי נחשב למנה ראשונה. בדרך כלל אוכלים אותו לצד רוטב קארי, ירקות, ובתור ליווי למאכלים אחרים.

השם "רוטי" נגזר מהמילה רוטיקה (rotikā), שפירושה "לחם" בשפת הסנסקריט.

## גרסאות
ללחם הרוטי גרסאות שונות ומלבד הגרסה הבסיסית קיימות גם גרסאות נוספות:
* **סאדה רוטי (Sada Roti):** לחם העשוי מקמח לבן.
* **[[פאראטה]] רוטי (Paratha Roti):** לחם שנמרח בחמאה מזוקקת (גהי) ולאחר מכן מבושל על מחבת טאווה.
* **[[פורי (מאכל)|פורי]] (Puri):** לחם העשוי משתי שכבות שאותו מבשלים על מחבת טאווה ולאחר מכן מטגנים בשמן חם.
* **דאלפורי (Dhalpuri):** לחם במילוי אפונה צהובה טחונה, שום ופלפל.
* **ראפ רוטי (Wrap Roti):** רול שמכיל בשר, ירקות, תבשיל חומוס עם תפוחי אדמה וקארי.
* **אלופורי (Aloopuri):** לחם במילוי תפוחי אדמה ודאל.
* **[[בננה לוטי|בננה רוטי]] (Banana Roti):** קינוח תאילנדי מפורסם בו לוקחים בצק של רוטי וממלאים בננה או מנגו, מקפלים ומטגנים.
* **פול רוטי (Pol Roti):** לחם העשוי מקמח חיטה או דגוסה וקוקוס מגורד עם צ'ילי ובצל.
* **קוטו רוטי (Kottu Roti):** תבשיל בשר המכיל חתיכות קטנות של רוטי.

## קישורים חיצוניים

* מתכון להכנת רוטי, באתר Cookwithmanali

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:לחם
Philliecito

"**Philliecito**" הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרים הלטיניים ניו גרסיה ובריי, מתוך אלבום האולפן השני שלה, *[[Nattividad]]*. השיר יצא לאור ב-4 במרץ 2021, על ידי חברות התקליטים סוני מיוזיק לטין ופינה רקורדס, כסינגל החמישי מתוך האלבום.

הסינגל שקדם ל-"Philliecito", היה "Ram Pam Pam", שיצא לאור ב-20 באפריל 2021 ביחד עם בקי ג'י.

## רקע וכתיבה
השיר נכתב על ידי פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד ובריי והופק על ידי אקסאונד גם כן. כאשר "Philliecito" יצא, נפתח באתר של סוני מיוזיק אנטרטיינמנט עמוד רשמי עבור השיר, בו אוגדו כל רשתות הסטרימינג שהוא הועלה אליהן. הדבר נועד לעזור בקידום המסחרי של השיר ברחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של נאטי נטשה ב-21 ביולי 2021, בשידור חי. הקליפ צבר למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
בננה רוטי

**בננה רוטי** (בתאית: **โรตีกล้วย**; באנגלית: **Thai Roti**) הוא קינוח תאילנדי, המבוסס על הלחם ההודי רוטי ונפוץ במדינות אסיה.

בתאילנד מכונה המאכל בננה לוטי, עקב שיבושי היגוי בשפה התאית שבה מבטאים את האות "ל" במקום "ר".

בננה רוטי עשויה לרוב מקמח חיטה, מלח ומים שאותם מערבבים, מטגנים עם חמאה, מוסיפים מילוי של בננה או מנגו, מקפלים את הבצק מעל המילוי ומזליפים חלב מרוכז.

הקינוח נחשב למאכל רחוב ובדרך כלל אוכלים אותו במילוי בננה, אך קיימות גרסאות נוספות במילוי ביצה, חמאת בוטנים, מאכלי קארי, תירס מתוק או גרסה מלוחה במילוי בשר.

למרות הפופולריות הגדולה שלו בתאילנד, מקור הקינוח באוכלוסייה המוסלמית בהודו, שם נהוג לטגן אותו בשילוב של שמן וחמאה מזוקקת (גהי).

קיימת גרסה דומה של המאכל הנהוגה באזור סוריה־עיראק (שאם) ונקראת תמארי וכעכ (تماري وكعك) או תמאריה- מעין סנדוויץ' של קרפ עם בננה סילאן טחינה ותוספות שונות ,נמכר כמאכל רחוב מתוך עגלה הדומה לעגלות הכעכ.

## קישורים חיצוניים
* בננה לוטי כמו בתאילנד, באתר מאקו
* בננה רוטי (לוטי), באתר השף הלבן
* 

## הערות שוליים

קטגוריה:המטבח התאילנדי
קטגוריה:המטבח ההודי: קינוחים
רוטי
Let's Go to Vegas

"**Let's Go to Vegas**" (בעברית: "**בוא נלך לווגאס**") הוא שיר שהוקלט על ידי הזמרת-יוצרת האמריקאית פיית' היל מתוך אלבום האולפן השני שלה, *[[It Matters to Me]]*. השיר יצא לאור ביולי 1995, על ידי חברת התקליטים האחים וורנר נאשוויל, כסינגל המוביל מתוך האלבום.

השיר הגיע למקום החמישי במצעד שירי הקאנטרי.

## רקע וכתיבה
השיר נכתב על ידי קארן סטאלי והופק על ידי סקוט הנדריקס ופיית' היל. בשיר, הגיבורה משכנעת את אהובה לברוח עימה ללאס וגאס.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.

## וידאו קליפ
בקליפ של השיר מוצגת היל שרה ורוקדת במכנסי PVC צמודים, חולצת טריקו לבנה ותלבושות סאטן שחורות. הקליפ כולל אזכורים תרבותיים שונים המזוהים עם לאס וגאס, כדוגמת מתחזים של אלביס פרסלי, הסרט האמריקאי "נערות שעשועים" (1995) ובתי קזינו שונים. האודיו הרשמי של השיר פורסם בשנת 2015.

נכון לספטמבר 2021, מונה הצפיות של הקליפ עומד על למעלה מ-720,000 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פיית' היל
קטגוריה:שירים באנגלית
קטגוריה:שירים על לאס וגאס
קטגוריה:סינגלים בהוצאת וורנר רקורדס
Noches en Miami

"**Noches en Miami**" (בעברית: "**לילות במיאמי**") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, *[[Nattividad]]*. השיר יצא לאור ב-5 באוגוסט 2021, על ידי חברות התקליטים סוני מיוזיק לטין ופינה רקורדס, כסינגל השישי מתוך האלבום.

השיר זכה להצלחה במצעדי הבילבורד הלטיניים והגיע למקום החמישי במצעד שירי הפופ הלטיניים.

## רקע וכתיבה
השיר נכתב על ידי רפאל פינה, סנטיאגו מונרה פנאגוס, אנדרס מאוריסיו אקוסטה אצ'וורי, אדג' ונאטי נטשה והופק על ידי גולדן מיינדז ואדג'. השיר יצא כסינגל השישי מתוך *[[Nattividad]]*, בסמוך להכרזתו הרשמית של האלבום עצמו. הרמיקס הרשמי שלו שנעשה על ידי דימיטרי וגאס ולייק מייק ובסג'אקרס פורסם בסמוך ליציאתו של האלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של נאטי נטשה ב-25 באוגוסט 2021, בשידור חי. הקליפ מציג את נטשה כשהיא מבלה באזורים שונים במיאמי בלילה. ישנן סצנות שצולמו במועדוני לילה, כמו גם סצנות בהן ניתן לראותה רוקדת לצד רקדניות ליווי. הקליפ של הרמיקס הופץ ב-23 בספטמבר 2021.

נכון לספטמבר 2021, מונה הצפיות של הקליפ עומד על למעלה מ-40 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על לילות
מיאמי
קטגוריה:סינגלים בהוצאת פינה רקורדס
גביע הליגה הלאומית

**גביע הליגה הלאומית** הוא טורניר הגביע של הליגה הלאומית בכדורסל, ומפעל הגביע השני בחשיבותו אחרי גביע המדינה.

## רקע
הטורניר הוקם לראשונה לקראת עונת 2021/2022 בו משתתפות קבוצות הליגה הלאומית בכדורסל, ההחלטה נבעה לאחר שאיגוד הכדורסל הכריז על שינוי בשיטת גביע המדינה כאשר רק 8 הקבוצות הראשונות בסיום הסיבוב הראשון של עונת 2021/2022 ישתתפו בתחרות.

## מחזיקות הגביע

## הערות שוליים

קטגוריה:תחרויות כדורסל בישראל
ישראל
שפילד סטילרס

**שפילד סטילרס** (באנגלית: **Sheffield Steelers**) היא קבוצת הוקי קרח מהעיר שפילד, אנגליה הנחשבת לאחת מקבוצות ההוקי הטובות בממלכה המאוחדת עם 9 זכיות בליגת ההוקי קרח הבריטית.

המועדון הוקם בשנת 1991 ומארח את משחקי הבית באטיליטה ארנה ומתמודד בליגת העל הבריטית בהוקי קרח  ובגביע הקונטיננטלי בהוקי קרח. נותן החסות הראשי של המועדון הוא יצרנית החלונות והזכוכיות Sheffield Window Centre.

## תארים
**אליפויות הליגה**
* זכייה: 1994/95, 1995/96, 2000/01, 2002/03, 2003/04, 2008/09, 2010/11, 2014/15, 2015/16

**אליפות הפלייאוף**
* 1994/95, 1995/96, 1996/97, 2000/01, 2001/02, 2003/04, 2007/08, 2008/09, 2013/14, 2016/17

**גביעי הסתיו**
* 1995/96, 2000/01

**גביעי האתגר**
* 1998/99, 1999/00, 2000/01, 2002/03, 2019/20

## ראו גם
* קארדיף דווילס

## קישורים חיצוניים

* 

קטגוריה:1991 בספורט
קטגוריה:שפילד: ספורט
קטגוריה:קבוצות הוקי קרח
קטגוריה:אנגליה: ספורט
קטגוריה:הממלכה המאוחדת: ספורט
קארדיף דווילס

**קארדיף דווילס** (בוולשית: **Cythreuliaid Caerdydd**) היא קבוצת הוקי קרח וולשית שמשחקת בליגת הוקי הקרח הבריטית. הקבוצה מארחת באייס ארנה ויילס שבמפרץ קארדיף. זו אחת מקבוצות ההוקי קרח המוצלחות בבריטניה עם 6 זכיות באליפויות בריטניה בהוקי קרח.

הדווילס הפסידו את תואר אליפות העונה הסדירה ביום האחרון של עונת 2018/19 לאחר שהפסידו 3–1 לקובנטרי בלייז ואפשרו לבלפסט ג'איינטס לזכות בליגה. עם זאת, קארדיף הייתה לאלופת פלייאוף הליגה, כשזכתה בתואר השני שלה ברציפות לאחר שניצחה 2:1 את בלפסט עצמם בגמר פלייאוף 2019.

## תארים
**אליפויות הליגה**
* 1989/90, 1992/93, 1993/94, 1996/97, 2016/17, 2017/18

**אליפויות הפלייאוף**
* 1989/90, 1992/93, 1993/94, 1998/99, 2017/18, 2018/19

**גביעי הסתיו**
* 1993/94

[ממוזער|גמר גביע האתגר בוויולה ארנה. שחקני קרדיף ו[שפילד סטילרס מתייצבים להמנון הלאומי בתחילת גמר גביע האתגר 2016/17. הדווילס ניצחו 3–2]]
**גביעי האתגר**
* 2005/06, 2014/15, 2016/17

## קישורים חיצוניים

* 

* CDRA - מועדון האוהדים הרשמי
* האתר הרשמי של קבוצת הנוער
* אינפרנו - קהילת אוהדי קרדיף

## הערות שוליים

קטגוריה:קארדיף: ספורט
קטגוריה:1986 בספורט
קטגוריה:ויילס: ספורט
לוק טרדיף

שמאל|ממוזער|לוק טרדיף בעת הענקת גביע לקריה לשחקן בטיסט אמאר בשנת 2008.
**לוק טרדיף האב** (בצרפתית: **.Luc Tardif Sr**; נולד ב-29 במרץ 1953 בטרואה-ריבייר, קוויבק, קנדה) הוא מנהל הוקי קרח צרפתי ושחקן הוקי קרח לשעבר, נשיא פדרציית ההוקי קרח הבינלאומית ונשיא פדרציית ההוקי קרח הצרפתית.

כשחקן עשה טרדיף את עיקר הקריירה שלו בצרפת.

מאז מרץ 2006 שימש כנשיא פדרציית ההוקי קרח הצרפתית והיה אחד מיוזמי ההפרדה של ענף ההוקי קרח מהפדרציה הצרפתית לספורט קרח.

בספטמבר 2021 נבחר לנשיא פדרציית ההוקי קרח הבינלאומית במקום רנה פאסל.

ביולי 2022 ביקר טרדיף בישראל לראשונה מאז נכנס לתפקידו, ונכח בגמר טורניר ההוקי קרח של המכביה העשרים-ואחת.

## ביוגרפיה
טרדיף נולד ב-29 במרץ 1953 בטרואה-ריבייר, קנדה. הוא שיחק הוקי קרח במולדתו מגיל 3 ועד לבגרותו. הוא הגיע לאירופה בשנת 1975, ושם שיחק בבריסל, בלגיה, לפני שעבר לצרפת בשנת 1978 כדי לשחק בשאמוני ובהמשך ברואן.

לאחר קריירת המשחק שלו, כבעל אזרחות כפולה קנדית-צרפתית היה אחראי על תוכנית ההוקי קרח לנוער של רואן במשך מספר שנים. בשנת 2000 מונה לראש מחלקת ההוקי קרח באיגוד ספורט הקרח הצרפתי. בשנת 2006 נבחר לנשיא הראשון של פדרציית ההוקי קרח הצרפתית שאך זה הוקמה, תפקיד שנבחר בו מחדש בשנים 2010, 2014 ו-2018.

הוא שימש כיו"ר ועדת הכספים של IIHF (מאז 2016). הוא גם מעורב מאוד בוועד האולימפי הצרפתי, ומונה לראש המשלחת הצרפתית למשחקי החורף האולימפיים 2014 בסוצ'י.

## פרסים
* מלך השערים של הליגה הצרפתית (גביע שארל רמזי): 1979, 1980, 1981, 1983

## קרבה לספורט
בנו, לוק טרדיף הבן, גם הוא שחקן הוקי קרח בעברו.

## קישורים חיצוניים

## הערות שוליים

קטגוריה:שחקני הוקי קרח קנדים
קטגוריה:רואן
קטגוריה:עסקני ספורט קנדים
קטגוריה:קנדה: הוקי קרח
קטגוריה:עסקני ספורט צרפתים
קטגוריה:קנדים שנולדו ב-1953
קטגוריה:צרפתים שנולדו ב-1953
גביע הליגה הלאומית 2021/2022

**[[גביע הליגה הלאומית]] בכדורסל** לעונת **[[עונת 2021/2022 בליגה הלאומית בכדורסל|2021/2022]]** הייתה התחרות הראשונה מאז היווסדו של המפעל. הפועל עפולה זכתה בגביע.

הגרלת המשחקים נערכה ב-10 באוגוסט 2021.

## סיבוב ראשון
המשחקים נערכו בתאריכים 22,23 ו-24 באוקטובר 2021. בסיבוב הראשון שוחקו 7 משחקים בהשתתפות 14 קבוצות, עירוני קריית אתא העפילה אוטומטית לשלב הבא.

## רבע הגמר
המשחקים נערכו ב-9 בנובמבר 2021. בסיבוב זה שוחקו 4 משחקים בהשתתפות 8 קבוצות, 7 הקבוצות המעפילות מהשלב הקודם אליהם הצטרפה עירוני קריית אתא.

## חצי הגמר
המשחקים נערכו בתאריך 8-9 בדצמבר 2021. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר.

## הגמר

קטגוריה:2021 בישראל: כדורסל
קטגוריה:תחרויות כדורסל ב-2021
אוניברסיטת אל-מנצורה

**אוניברסיטת אל-מנצורה** (בערבית: **كلية المنصور الجامعة**) היא אוניברסיטה פרטית השוכנת בבגדאד, בירת עיראק. האוניברסיטה נוסדה בשנת 1988.

## פקולטות
* הנדסה אזרחית
* הנדסת מערכות תקשורת
* הנדסת מחשבים
* הנדסת תוכנה
* מדעי המחשב
* תעשייה וניהול
* ראיית חשבון
* משפטים
* אנגלית
* הנדסה ביו-רפואית

## ראו גם
* אוניברסיטת בגדאד

## קישורים חיצוניים
* 

קטגוריה:המזרח התיכון: אוניברסיטאות ומכללות
קטגוריה:בגדאד: אוניברסיטאות ומכללות
קטגוריה:עיראק: חינוך
קטגוריה:עיראק: ארגונים
פיליפ קון

**פיליפ קון** (בגרמנית: **Philipp Köhn**; נולד ב-2 באפריל 1998 בדינסלאקן שבגרמניה) הוא כדורגלן שווייצרי יליד גרמניה ממוצא יהודי המשחק בעמדת השוער בקבוצת מונקו מהליגה הצרפתית.

## קריירת מועדונים
### תחילת הקריירה
קון נולד בדינסלאקן שבגרמניה, וגדל במחלקות הנוער של 09 דינסלאקן, דיסבורג, שאלקה 04 ושטוטגרט.

### ר.ב. לייפציג
ב-23 בפברואר 2017 הודיע המנהל הספורטיבי של ר.ב. לייפציג מהבונדסליגה, ראלף ראנגניק, כי קון יחתום במועדון לאחר שיסתיים תוקפו של חוזהו בשטוטגרט בקיץ. ב-4 ביוני 2017 חתם קון על חוזה לארבע עונות במועדון, עד לשנת 2021. הוא לא זכה לדקות משחק במועדון.

### רד בול זלצבורג וליפרינג
ב-6 ביולי 2018 הודיעה רד בול זלצבורג על החתמתו של קון על חוזה לארבע עונות, עד ל-31 במאי 2022. הוא החל לשחק בליפרינג, קבוצת המילואים של המועדון, במדיה ערך 12 הופעות במסגרת הבונדסליגה האוסטרית השנייה.

### ההשאלה לוויל
ב-29 ביולי 2020 הושאל קון למשך עונה אחת לוויל מהליגה השווייצרית השנייה. בסך הכל הוא ערך 32 הופעות ליגה במדי המועדון, והוסיף הופעה במסגרת הגביע השווייצרי.

### החזרה לרד בול זלצבורג
לאחר עונת ההשאלה חזר קון לרד בול זלצבורג. ב-1 באוגוסט 2021 הוא ערך את הופעת הבכורה שלו במועדון, בניצחון 7-1 על ריד במסגרת המחזור השני בליגה לעונת . ב-14 בספטמבר הוא ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

## קריירה בינלאומית
קון היה חלק מסגל נבחרת שווייץ עד גיל 21 בטורניר אליפות אירופה עד גיל 21 בשנת 2021, אך לא זכה לדקות משחק בטורניר.

נכלל בסגל נבחרת שווייץ לטורניר מונדיאל 2022.

## תארים
;רד בול זלצבורג
* אליפות אוסטריה (2): 2019/2020, 2021/2022
* הגביע האוסטרי (2): 2019/2020, 2021/2022

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלני ר.ב. לייפציג
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני נבחרת שווייץ
קטגוריה:כדורגלני מונדיאל 2022
קטגוריה:שווייצרים שנולדו ב-1998